Store Røstjern

Store Røstjern eller Røstjernet (begge navn er gyldige) kalles også Røstjern, men sistnevnte skrivemåte er av nyere dato og har ifølge Sentralt stedsnavnregister (SSR) ikke prioritet, er et tjern i Ringerike kommune, beliggende 504,1 moh. litt sørvest for Ringkolltoppen og direkte nord for Lille Røstjern. Disse tjerna benevnes samlet som Røstjerna. Tilkomst hit går via Ringkollveien, som er bombelagt like før avkjøringen til Røstjernveien og Jaklefoss.

Mellom Store Røstjern og Ringkolltoppen ligger Ringkollstua og skianlegget. Selve tjernet er omkranset av spredt hyttebebyggelse. Røstjernveien tar av mot nord rett etter bommen og fører inn til hyttene i sørvest- og sørenden av tjernet. Røstjerna ble demmet opp i 1908, i forbindelse med at Jaklefoss kraftverk ble anlagt der året etter. Grunnlegger var Olaf Færden, men kraftverk er for lengst nedlagt. Fra 1919 ble Store Røstjern drikkevannskilde for Haugsbygd. I 1953 ble den cirka 200 meter lange demningen (opprinnelig en tørrmurt gråsteindemning) forsterket (tettet) med betong mot vannsiden, og en ny vannledning ble lagt forbi Lille Røstjern, som ligger i cirka 493,6 moh. rett sør for Store Røstjern. Skiforeningen kan ifølge et vedtak i NVE av 10. september 2018 regulere Store Røstjern med 0,2 m, for vannuttak til snøproduksjon. Tjernet ble frigitt til bading i 1991.

Referanser 

Innsjøer i Ringerike
Norderhovs geografi